Bijeljina, juli 2026. godine


OSNOVNE INFORMACIJE O PROJEKTU


Projekat: Unapređenje efikasnosti sudova i odgovornosti sudija i tužilaca u BiH - treća faza
Komponenta projekta: Reorganizacija poslovnih procesa u sudovima
Početak: 2018. godine


Visoko sudsko i tužilačko vijeće BIH navedenu komponentu projekta implementira uz finasijsku podršku Vlade Kraljevine Švedske, u saradnji sa partnerom projekta – Švedskom sudskom administracijom, te pravosudnim organima u Bosni i Hercegovini. 
U okviru navedene komponente projekta sprovode se aktivnosti usmjerene na uvođenje inoviranog modela rada kroz optimizaciju radnih procesa i bolju raspodjelu resursa, čime se poboljšava efikasnost rada, smanjuje administrativno opterećenje sudija, ubrzava rješavanje predmeta i stvaraju preduslovi za kvalitetnije sudske odluke. Fokus je stavljen na sudijske pripravnike i sudske asistente. 
Jedan od sudova koji učestvuje u projektu je Osnovni sud u Bijeljini.
Kako je Osnovni sud u Bijeljini uspješno implementirao novi model rada, pozvan je da  preuzme ulogu mentora, pružajući stručnu podršku, obuku i praktične smjernice kolegama koji započinju s primjenom reformisanog načina rada.
Mentorisani sudovi u 2025. godini (završeno): 
1. Okružni privredni sud u Bijeljini, 
2. Osnovni sud u Zvorniku i 
3. [bookmark: _GoBack]Osnovni sud u Srebrenici.

Mentorisani sudovi u 2026. godini (trenutno): 
1. Okružni privredni sud u Istočnom Sarajevu, 
2. Osnovni sud u Sokocu i 
3. Osnovni sud u Kozarskoj Dubici.  


Konkretne promjene koje su uvedene kroz navedeni projekat ogledaju se u tome da je jasno definisano kako izgleda obavljanje pripravničkog staža, pripravnicima je omogućen direktan kontakt sa sudijom mentorom, kao i nesmetan pristup predmetima i suđenjima, tačno su određeni zadaci koje obavljaju pripravnici i asistenti kroz listu delegiranih zadataka, uvedena je uloga koordinatora pripravnika i koordinatora asistenata, a sprovode se i odgovarajuće obuke za pripravnike i asistente. 
	Formalno-pravno, navedene promjene su ostvarene kroz donošenje i usvajanje odgovarajućih internih akata kao što su Pravilnik o obavljanju pripravničkog staža sudijskih pripravnika u Osnovnom sudu u Bijeljini i Planovi postupanja sudijskih pripravnika-volontera po sudskim predmetima, koji predstavljaju liste delegiranih zadataka po svim sudskim odjeljenjima/referatima, te tzv. check liste u kojima pripravnici bilježe svoja postupanja po predmetu. Pored toga, kreirane su i Liste delegiranih zadataka za asistente. 
Kreiran je i Obrazac za ocjenjivanje rada sudijskih pripravnika/volontera, koji služi za utvrđivanje stepena profesionalnih kompetencija pripravnika, postepeno dodjeljivanje kompleksnijih zadataka kao i za pisanje objektivnih preporuka koje pripravnici mogu koristiti u svrhu zapošljavanja.
Projekat reorganizacije poslovnih procesa je jedan od najuspješnijih projekata u kojem je učestvovao Osnovni sud u Bijeljini. Ovaj sud je bio pilot sud u projektu, koji je u vrlo kratkom vremenskom periodu iz projektnih aktivnosti prerastao u model rada. Saradnja između sudije, pripravnika i asistenta je postojala i ranije. Međutim, zahvaljujući ovom projektu, saradnja je podignuta na jedan visok nivo, jasno su definisane obaveze i zadaci svih uključenih lica, prodbuljen je odnos kolegijalnosti i timskog rada između njih, što je sve uticalo i utiče na bolje rezultate i kvalitet rada sudije kao pojedinca, ali i suda u cjelini.


